ตกขาวสีน้ำตาล เกิดจากอะไร
1. โรคติดต่อทางเพศสัมพันธ์
2. ประจำเดือนที่ตกค้าง
3. การติดเชื้อแบคทีเรียในช่องคลอด
4. การเกิดเชื้อราในช่องคลอด
5. การหลุดลอกของเยื่อบุโพรงมดลูก
คำตอบที่ถูกต้องได้แก่ 2.  เนื่องจาก เพราะตกขาวสีน้ำตาล เกิดจากประจำเดือนที่ตกค้าง แต่อาจแสดงถึงการติดเชื้อบริเวณปากมดลูกได้เช่นกัน

สีของตกขาวที่เปลี่ยนไป บอกอะไรได้บ้าง?

ตกขาวสีขาว ลักษณะเป็นก้อน
ลักษณะตกขาวมีความข้นผิดปกติ ส่วนใหญ่เกิดจากการเกิดเชื้อราในช่องคลอด โดยมักมีอาการอื่นร่วมด้วย เช่น มีอาการคัน หรือแสบบริเวณอวัยวะเพศ

ตกขาวสีเทา
อาจเกี่ยวข้องกับการติดเชื้อแบคทีเรียในช่องคลอด หรือเกิดการอักเสบบริเวณช่องคลอด มักเกี่ยวข้องกับการติดเชื้อทางเพศสัมพันธ์ การใช้ยาสวนช่องคลอด หรือได้รับยาปฏิชีวนะต่อเนื่องเป็นเวลานาน

ตกขาวสีเหลือง สีเหลืองปนเขียว สีเขียว
เกิดจากการติดเชื้อปรสิตในช่องคลอด หรืออาจเกิดจากโรคติดต่อทางเพศสัมพันธ์ หรือจากการมีสิ่งแปลกปลอมเข้าไปในช่องคลอด

ตกขาวสีน้ำตาล
ตกขาวมีสีน้ำตาลหรือมีเลือดปน ส่วนใหญ่มักเกิดจากประจำเดือนที่ตกค้าง แต่อาจแสดงถึงการติดเชื้อบริเวณปากมดลูกได้เช่นกัน

ตกขาวสีชมพู
อาจเป็นสัญญาณเตือนของรอบประจำเดือน หรือเกิดจากการหลุดลอกของเยื่อบุโพรงมดลูก ที่พบในผู้หญิงหลังคลอดบุตร

ผู้หญิงทุกคนจึงควรหมั่นสังเกตความเปลี่ยนแปลงของร่างกายอยู่เสมอ หากสงสัยว่าตนเองมีตกขาวที่ผิดปกติ ควรไปพบแพทย์เพื่อตรวจหาสาเหตุ และรักษาอย่างถูกต้อง ไม่ควรรักษาหรือซื้อยามาใช้เอง เพราะอาจทำให้เกิดการดื้อยา หรือติดเชื้อเพิ่มเติม หรือโรคที่เป็นอาจลุกลามรุนแรงขึ้นได้
นรีเวชวิทยา (นรีเวชวิทยา) - Gynecology